דונלד סרוני

דונלד סרוני (באנגלית: Donald Cerrone; נולד ב-29 במרץ 1983), הידוע באופן מקצועי בכינויו "קאובוי", הוא אמן MMA בדימוס, שחקן וקיקבוקסר מקצועי לשעבר.<ref></ref> הוא התחרה בקטגוריות משקל קל וכמעט בינוני עבור אליפות הלחימה האולטימטיבית (UFC).

== נעורים ==
סרוני נולד בדנוור, קולורדו והוא ממוצא אירי ואיטלקי.<ref></ref><ref></ref> בגיל צעיר, סרוני אובחן עם הפרעת קשב אך מעולם לא קיבל טיפול עבורה.<ref name="SI"></ref> כשגדל הוא נחשב לילד בעייתי. בסופו של דבר הוא החל בקרבות רחוב ולעיתים קרובות היה גומר בכלא למשך לילה. כשסרוני היה כבן 16 להוריו נמאס מההתנהגות שלו ושלחו אותו ללכת לגור עם סבתו מצד אביו ג'רי סרוני. דונלד טען שג'רי לקחה אותו בזרועות פתוחות. לפעמים היא הייתה משחררת אותו ואת חבריו מהכלא אחרי שהם נקלעו לקטטה נוספת ולפי סרוני עצמו היא מעולם לא העלתה בבוקר את מה שאירע בליל אמש, היא פשוט הייתה חוזרת על המשפט "אתה יודע מה עשית" ותשאיר את זה ככה.

סרוני למד בבית ספר תיכון באקדמיית חיל האוויר, שם החל רכיבה מקצועית על שוורים.<ref></ref> בגיל 20, סרוני החל להתאמן בקיקבוקסינג ולאחר מכן במואי תאי. לאחר שזכה בכמה תחרויות קיקבוקסינג, סרוני המשיך לקריירה באמנויות לחימה משולבות (MMA).<ref></ref>

== קריירת אמנויות לחימה משולבות ==
סרוני החל את הקריירה שלו בקומרס סיטי, קולורדו בחדר כושר בשם Freedom Fighters.<ref name="ta19"></ref> בשנת 2006, סרוני החל להתאמן עם ג'ון ג'ונס, רשאד אוונס, נייט מרקרט, קית' ג'רדין, ג'ורג' סנט פייר, לאונרד גרסיה, טום ווטסון ולוחמי MMA מיומנים נוספים בבית הספר של גרג ג'קסון באלבקרקי, ניו מקסיקו.<ref name="ta19" />

== קריירת משחק ==
לסרוני היו תפקידים קטנים בקולנוע ובטלוויזיה מאז שנת 2017, כולל הופעה בסרט של נטפליקס משנת 2020 "הצדק של ספנסר".<ref></ref> בשנת 2022 הוא שיחק בתפקיד ראשי, לצד ג'ינה קראנו, בסרט של The Daily Wire "אימה בערבה".<ref></ref>

ב-23 באוגוסט 2024 יצא לאור הסרט "Place of Bones" בו משתתף סרוני.

== חיים אישיים ==
לסרוני ולאשתו לינדזי שלושה בנים: דאקסון דנג'ר, נולד ב-29 ביוני 2018,<ref></ref> ראיוט ריבר, נולד ב-11 בספטמבר 2020,<ref></ref> והשלישי נולד בתחילת ינואר 2023.<ref></ref>

סרוני הוא חבר טוב של יוצר "פילדלפיה זורחת", רוב מקאלהניי, ואף הופיע לצד פול פלדר ודנה ווייט באחד מפרקי הסדרה.<ref></ref><ref></ref>

== מחלוקות ==
=== האשמות בגזענות ===
בשנת 2014, לוחם ה-UFC בובי גרין האשים את סרוני בהערות גזעניות כלפיו וכלפי אנשים שחורים, בראיון שנמחק מאז עם העיתונאי אריאל הלוואני.<ref name="BobbyGreenYahoo"></ref><ref name="BobbyGreenBR"></ref><ref name="BobbyGreenMMAMania"></ref> סרוני הכחיש את טענותיו וטען שאם הוא היה גזעני, לא היו לו "שלושה בחורים שחורים שגרים איתו".<ref name="CerroneDeniesAccusations"></ref>

אלוף UFC במשקל תרנגול, אלג'מיין סטרלינג, יצא עם האשמות דומות ב-2016, תוך פירוט עימות בינו לבין סרוני במהלך שבוע הקרב הבינלאומי של UFC. לדברי סטרלינג, לאחר שסרוני העיר הערה על שרשרת הזהב שלו שגרמה לו להרגיש "אי נוחות", הוא השתמש ב"מילה לא הולמת" מול סטרלינג. בעוד שסטרלינג מעולם לא ציין מהי המילה, הוא רמז בתוקף שיש לה נימה גזעית. כאשר ביקש הסבר, סרוני התחיל לכאורה לאיים עליו.<ref></ref>

סרוני קיבל ביקורת על השימוש שלו באינטרנט בכינוי גנאי האתני "Nigger", כולל בחילופי דברים באינסטגרם בשנת 2016 עם סעיד נורמגומדוב.<ref></ref><ref></ref><ref></ref>

=== טענות על הטרדה מינית ===
בראיון עם אריאל הלוואני, לוחם ה-UFC בובי גרין האשים את סרוני בהטרדה מינית של מעריצותיו בשנת 2014. לדברי גרין, הוא מישש והתנהג בצורה בלתי הולמת כלפי הנשים שבאו להצטלם עימו.<ref name="BobbyGreenYahoo" /><ref name="BobbyGreenBR" /><ref name="BobbyGreenMMAMania" />

בראיון באתר Sherdog סרוני הכחיש את ההאשמות הללו. "זה היה לפני שנתיים, אתה יודע? למה שום דבר מזה לא יצא החוצה? למה שום מעריץ לא הגיש תביעה או אמר, 'הי, קאובוי ממשמש את אשתי'", ציין סרוני על לכאורה תקריות אלו.<ref name="CerroneDeniesAccusations" />

=== הערות הומופוביות וטרנספוביות ===
כחלק מהטראש טוק שלו כדי לתאר את ג'יימי וארנר לקראת הקרב השני שלהם בשנת 2010, סרוני העיר שוארנר הוא "מתרומם" ושהוא מקווה להרוג אותו בזירה. לאחר שפקידים מטעם התחרות גינו בפומבי את דבריו, הוא התנצל על איומי המוות בטוויטר, אך לא הזכיר בהתנצלותו את השימוש בכינוי הגנאי.<ref>[https://ssl.mixedmartialarts.com/mma.cfm?go=news.detail&gid=172741] </ref><ref></ref><ref></ref>

סרוני ספג ביקורת רבה על השימוש שלו בהשמצה הומופובית כדי לתאר את ההופעה של דניאל קורמייה נגד אנדרסון סילבה במהלך שאלות ותשובות בתערוכת האוהדים של UFC, שם הוא השתתף בפאנל שסיקר את האירוע יחד עם CM פאנק וג'ו גודן.<ref></ref><ref></ref> לאחר תגובות חריפות נגד, סרוני הגיב בפוסט שנמחק מאז באינסטגרם, בו הוא התנצל על בחירת המילים שלו.<ref></ref>

בזמן שג'ייסון אליס ריאיין את סרוני בתוכנית הרדיו שלו, הוא ציין שהוא ביסקסואל וניהל קשרים מיניים עם גברים, מה שנראה שגרם לסרוני לאי נוחות. במהלך הופעתו בפרק הפודקאסט של The Joe Rogan Experience כמה שבועות לאחר מכן, סרוני כינה את אליס "מתרומם", והוסיף שהוא לא רצה לומר זאת לאליס ישירות. אליס הביע את אכזבתו מהצהרותיו של סרוני בראיון ל-outsports.com.<ref></ref><ref></ref>

כשדנו בניסיונותיו של נשיא ארצות הברית דונלד טראמפ לאסור על טרנסג'נדרים לשרת בצבא ארצות הברית בפרק הפודקאסט של The Fighter and the Kid, סרוני התנגד לכך שהמארח, ברנדן שאוב, ישתמש בכינויי נקבה כדי לתאר אישה טרנסית, והצהיר: "אני רק אומר, אם יש לך זין, אתה גבר".<ref></ref>

=== חסות Hoelzer Reich ===
עד 2009, סרוני היה אחד ממספר לוחמי MMA תחת חסות Hoelzer Reich, חברת חולצות הכוללת סמלים כמו צלב הברזל על החולצות שלה, שהמתנגדים הצהירו שהם דימויים נאציים. המותג נאסר על ידי ה-UFC בשנת 2009.<ref></ref><ref></ref><ref></ref>

== פילמוגרפיה ==
{| class="wikitable"
|+סרטים
!שנה
!כותרת
!תפקיד
!הערות
|-
|2018
|נקודת שוויון 2
|תרמילאי בלגי
|
|-
| rowspan="3" |2020
|הצדק של ספנסר
|ביג בוי
|קרדיט בתור קאובוי סרוני
|-
|Puppy Love
|דני
|
|-
|קרב חייו
|ג'ק
|
|-
| rowspan="2" |2021
|The Outlaw Johnny Black
|בוב
|
|-
|נקמה מרה
|פחדן בבנק
|
|-
| rowspan="2" |2022
|הקומנדו
|ריי
|
|-
|אימה בערבה
|ג'בדיה "ג'ב" מקאליסטר
|
|-
|2024
|Place of Bones
|מיינור ווילסון
|
|-
|TBA
|Lights Out 
|קרטר
|
|}
{| class="wikitable"
|+טלוויזיה
!שנה
!כותרת
!תפקיד
!הערות
|-
| rowspan="3" |2017
|פילדלפיה זורחת
|עצמו
|פרק 1
|-
|חסרי אלוהים
|חבר כנופיה
|7 פרקים
|-
|משמרת לילה
|ניק
| rowspan="3" |פרק 1
|-
|2020
|מגנום בלש פרטי
|ריס
|-
|2022
|רשימת החיסול
|שומר
|}

== קישורים חיצוניים ==

== הערות שוליים ==

קטגוריה:לוחמי אליפות הלחימה האולטימטיבית
קטגוריה:לוחמי איגרוף תאילנדי
קטגוריה:מתאגרפים אמריקאים
קטגוריה:קיקבוקסרים
קטגוריה:אמריקאים ממוצא איטלקי
קטגוריה:אמריקאים ממוצא אירי
קטגוריה:אמריקאים שנולדו ב-1983